
DIRECTEUR- HOOFDREDACTEUR: WIRA SENDJAJA. KALOEAR SASASIH 4 KALI: 
KAPING 2-9-16-24 SASIH WALANDA Soegri noe nampi proefnummer ieu serat 
kabar, oepami henteu bade langganan, moegi kersa ngawangsoelkeun deui. 


Uitgeefster: Rengr. Al-Moe'min. Adres Hoofdredactie: Wira Sendjaja. Kazerneweg 
23 Tjiandjoer. Tjitakan: Drukkerij Pamitran Tjiandjoer. Njimpenna ieu s. k. oelah 
dilalaworakeun, margi seueur ajat Ooeran sareng Hadits. 


KAKAREN LEBARAN. Poedji sjoekoer Al-Moe'min anoe disembahkeun ka Maha 
Agoeng kantenan saendeng-endengna sarta moal aja porotna, lantaran 
toemarima kana pirang2 hikmat Mantenna anoe dilimpahkeun teu aja reureuhna 
dina djalan lempeng djetjeng. Dina idil fitri ajeuna beuki tambah-tambah bae 
kasjoekoeranana teh, sarehna koe sadajana para ahli katingali sareng karaos 
sakitoe, kamadjenganana sareng katjepetanana ieu soerat kabar. Sanadjan 
Lebaran Nummer noe parantos katjandak koe sadajana dikandelan doegi ka 
genep lambar, nanging teu weleh moedal, teu weleh seueur pakantoenanana, 
dongkap ka kapaksa A.M. no. 44 oge (nja ieu) saolah-olah djadi extrana, kanggo 
pamidangan sadaja para pahlawan para Moe'minin anoe ngersakeun 
ngahadirkeun kasjoekoeranana koe djalan ieu soerat kabar. Sjoekoer sapedah 
dina boelan Ramedon noe ajeuna kakara silem bisa koemawoela ngadjalankeun 
kawadjibanana sakoeatna reudjeung saajana tanaga sewang-sewang. Nja kitoe 
deui sjoekoer, sapedah geus papanggih reudjeung njorang deui hidji poe 
»jaomil'id" anoe sakitoe diagoengkeunana moenggoeh dina Islam, geusan 
ngararasa roepa-roepa kani'matan, anoe ditepoengkeun koe Maha Agoeng 
sabadana njorang djeung ngaranapan pirang-pirang kawadoeratan dina sadjero 
ngalakonan roekoen noe kaopat dina boelan Ramedon, anoe pinoeh koe 
djoerang roetjoek sarawoeh roengga, katoeroeg-toeroeg djalanna anoe sakitoe 
roempil moeskilna, nawing loengkawing nepi ka koedoe nete akar ngeumbing 
djangkar dilampahanana. Tapi sanadjan kitoe, koe lantaran iman para ichwan 
geus pohara ngerakna, teu kalis koe gogoda rantjana, teu boeroeng nepi ka 
tempat anoe didjoegdjoeg nja eta poe ,jaomil'd" tea. Koe sabab kitoe 
meudjeuhna pisan para Moe'minin Moe'minatin rek leberna koe kasoeka 
kaboengah, itjikiboeng dina laoetan kanoegrahan Jang Manon. Prakna 
njoekoerkeun, sakoemaha noegeus katingali sareng karaos koe sadajana tea, 
roepi-roepi matjemna: aja noengababar rasiah-rasiah anoe parantos dilakonan: 
aja noe ngadamel pamandangan: aja noe nganasihat tina sagala hal 
noekalakonan sareng aja oge anoe midang 


keun silatoerahmina bari maparin amal djariah pikeun djalan-Pangeran, boektina 
njamboeng njaroengsoem geusan loemampahna ieu soerat kabar. Soeka - 
sjoekoer anoe ditembongkeun koe djalan anoe bieu, estoe kaasoep kana 
kasoeka kaboengah anoe tinemoe roekoen, sarta anoe diparentah koe Islam, 
sanes soeka-sjoekoer anoe noeroetkeun pangdjoeroeng napsoe anoe tara mawa 


kana djalan ka-teu-salametan. Dina nomer noe kamari oge parantos aja 
noengababar tina perkara koedoe koemaha nembongkeunana kasoeka 
kaboengah dina dintenan lebaran, sarta ajeuna dina babaran hadits ditambah 
deui koe roepa-roepa katrangan, pikeun nambahan kasampoernaanana. Sok 
soemawonten koe kamoedina ieu soerat kabar, sanadjan koe para ahlina, nja 
kitoe deui koe noe aja di loeareunana, tangtos diangken koemaha 
kamadjenganana ieu panjoeloeh - Islam, raj taoen - raj taoen woewoeh-woewoeh 
kapepekanana, woewoehz2 lega djadjahanana reudjeung ambahanana, 
woewoeh2 anoe mitjintana, sareng woewoeh2 anoe ngarodjongna. Sanadjan eta 
roepi-roepi pangdeudeul tebih keneh pisan kana katjekapanana, namoeng 
parantos sakitoe matak ngamadjengkeunana. Madjeng Al-Moeminna hartosna 
madjeng Islamna, madjeng para ahlina dina djalan kasalametan doenja 
acheratna, sareng madjeng kaoeninga doenjana sarawoeh kaoeninga acheratna, 
anoe temahna matak woewoeh-woewoeh hoeroeng mantjoer tjahajana Islam, 
woewoeh-woewoeh harkat martabatna sakoer anoe ngagemna boh di doenjana 
boh di acheratna. Manawi koe sadajana oge kamanah jen harkat martabat anoe 
kekel teh teuaja sanes kadjabi ti koe djalan hade — kilangbara sampoerna — 
amal ibadah, dibarengan koe ilmoena, ilmoe kadoenjaan ilmoe kaacheratan, 
anoe sapaosna tiasa kapendak dina ieu soerat kabar. Nilik kana tjoektjroekan 
sakoemaha noe didjoedjoet di loehoer, sok soemawonten pikeun noe geus 
tjaralik dina korsi Al-Moe'min, sanadjan pikeun noe teu atjan oge, teu aja 
geusanna pikeun henteu njoembang djeung henteu mideudeuh kana ieu soerat 
kabar anoe salamina nempoeh djalan kaislahan: oelah bade oenggoet 
kalindoean gedag kaanginan kahalangan koe roepa-roepa 


noe djadi panghalangna, margi: Al-Moe'min parantos aja dina djalan 
kamadjengan. Al-Moe'min parantos aja dina djalan kasalametan. Al-Moe'min 
parantos aja dina djalan ka- Volksbladanana (karahajatan). Al-Moe'min parantos 
aja dina djalan noe berharga. Soemangga njanggakeun, geura sokong koe 
sadajana. 


Sataoen moeng saboelan. 


koe: O. Hoesain. Gas C Jl di ole oba sal gebas d TAo 2) soal poen de da „Boelan 
Ramdhon nja eta mimiti ditoeroenkeunana Qoerän, sarta mere pitoedoeh ka 
djalma tina pirang2 pertelaan antara hag djeung bathal; maka saha anoe 
njaksian boelan Ramdhon, koedoe poeasa dina eta boelan." Boelan Ramdhon 
hidji boelan anoe pangmoeljana di antara sakabeh boelan; boelan kabanggaan, 
boelan kaboengahan djeung boelan kama'moeran pikeun oemat Moeslimin 
sadoenja, lantaranana nja di dinja pisan loba sisimpenan roepa2 kamoeljaan 
djeung kaagoengan, henteu sepi tina roepa2 ni'mat zhohir djeung bathin. Oge 
roepa-roepa hikmat anoe njoempoet saperti: peladjaran, pendidikan noe 
ngahoedangkeun semangat roehani djeung ngoeatkeun nafsoe djasmani di djero 
ngoedag daradjat kamanoesaan. Hamba anoe noeroet sareng ngadjoengdjoeng 
loehoer kana agamana, kalawan rasa boengah ichlas hate kana ngadagodago 
boelan Ramdhon. Sababna dina eta boelan bisa nambahan katetepan hate 
djeung kakoeatan iman pikeun njampoernakeun perdjangdjian2 terhadep 
kaPangeranna. 

EMOETKEUNEUN! 


Koe soson-sosonna sadaja ahli-ahli Al-Moe'min dina ngalakonan amalma'roef, 
sakoemaha noe kaoengel dina „Amal ma'roef" tea, adres-adres kanggo 
proefnummer, anoe katampi koe djoeroe moedi doegi ka parantos patoempoek. 
Nanging sanaos parantos kieu kaajaanana, montong djadi pambengan kanggo 
noe teu atjan atanapi noe palaj deui ngadamel amal-ma'roef mah, soemangga 
enggal-enggal kintoenkeun bae, sangkan Islam woewoeh-woewoeh hoeroeng 
mantjoer. Dina salebet sasih ieu sareng teras saladjengna, proefnummer noe 
bakal kasanggakeun teh moal aja lirenna. Kanggo kaberesan atoeran kalajan 
toemoet sakoemaha agama, anoe diwadjibkeun ka para Moeslimin, dimana eta 
proefnummer katampi, sareng disarengan koe hidajat ti Maha Kawasa, palaj 
ngersakeun ngaraksa ageman, ngamadjengkeun ageman, enggal tampi kalajan 
manah noe islah, kalajan enggal tjoemponan roepi-roepi kawadjibanana, nja eta 
»rwaragadna". Saoepami eta proefnummer (nomer pertjobian) tea teu papendak 
sareng djodona, nja eta noe njandakna (nampina) teu kaleresan sareng hidajat 
Goesti Robboel Idjdjati, atanapi margi sanes-sanes, enggal-enggalenggal-enggal 
paparinkeun deui (poelangkeun). Henteu kedah nganggo diwoewoeh parangko, 
tjekap oepami diserat dina adresbandna koe: „RETOUR AFZENDER“ Moeng djagi, 
oelah doegi ka gentjel, margi sakatampina deui, bade diteraskeun ka noe teu 
atjan kenging giliran. Sareng deui oelah ladjeng dielep (andelandeleun). 
Kapertjantenan hate, sakalintang boeleudna, jen para ichwan sadaja kantenan 
pikengingeun hidajat, sadajana. Wassalam DJOEROE MOEDI. 


Tatapi sabalikna pikeun ka maranehanana anoe marasih dikoekoedoeng 
koekamoenafekan mah: lantaran tjeuk anggapanana hidji boelan apes, sagala 
kasoesah henteu poekah, karoegian henteu sepi, lalakon pondok, tetendjoan 
rarimang, teu kaop kasoendoet bidjil napsoe, kasenangan koerang, lengkah 
gedjed, kaoentoengan ditoetoep, djalan kabagdjaan ditoelakan. Pikiran anoe 
saroepa kieu bakal tiba ka dirina, sakoemaha anggapanana, salagi manehna aja 
dina kafasidan. Djalan anoe mawa kana kabagdjaan djeung kaoentoengan anoe 
maan salamet doenja-acherat koedoe mitjeun kamoenafekan sarta diganti koe 
kapertjajaan. 


(VAT 5,20) „He djalma? noe ariman, saenjana poeasa geus diwadjibkeun 
kamaraneh, saperti diwadjibkeunana ka djalma-djalma anoe samemeh maraneh. 
Moedah-moedahan maraneh djadi djalma taqwa." Poeasa teh nja eta roekoen 
Islam noekaopat anoe wadjib dilakonanana dina boelan Ramdhon. Mangroepa 
naon noebakal toemiba ka djalma anoe teu daek ngalakonan poeasa anoe geus 
diwadjib 


keun? Poeasa moenggoeh loegowi, nja eta : samata-mata nahan tina sagala 
roepa, saperti nahan ngomong, nendjo, dst. Poeasa moenggoeh Sjar'i, nja eta 


nahan diri tina sagala anoe ngaroeksakkeun poeasa. Poeasa teh djadi 
panghalang tina panasna seuneu, pangoetamana pagawean kana djalan 
kasampoernaan, djadi djambatan kana sagala pamaksoedan zhohir bathin 
djeung djadi paneboes kana sagala anoe dipikahajang. Poeasa meupeuskeun 
sjahwat anoe djadi perhoeboenganana Sjaithon. Djadi djalma anoe nahan 
nafsoena, nja eta anoe sabar, bisa megatkeun perhoeboenganana djeung 
Sjaithon la'natoelloh. Laparna atawa dahgana hidji djalma anoe poeasa djadi 
ingetna ka noe fakir djeung noe miskin anoe hiroepna saoemoer-oemoer 
nandangan kamasakatan. Poeasa mimpin kana sabar, ti braja beurang nepi ka 
soeroep matapoe, sapoe djepoet kosong beuteung, peurih peudjit 
ngawajahnakeun nahan lapar, tikoro toehoer, wajahna nahan dahga. Tetela di 
dieu, sadjabana ti sabar teh aja deui batoerna nja eta iman. Da, saoepama 
henteu iman mah keur naon njabarkeun maneh tina lapar djeung dahga. Poeasa 
mimpin manoesa di djeroe ngagoenakeun pikiranana djeung njeukeutkeun 
otakna. Sabab mingkin kosong beuteungna djeung banget laparna, mingkin 
loeas djeung tambah seukeut akal pikiranana. Dimana beuteung pinoeh 


nepi ka kamerekaan tangtoe teu bisa walakaja kana ibadah teu bisa ngalakonan, 
akalna teu poegoeh, pikiranana teudjalan djeung kapinteranana moendoer. Hidji 
djalma anoe loba dahar, loba nginoem, loba napsoe anoe maradjalela, harta- 
banda djadi pameulina; dina njiarna timboel roepa-roepa sifat moenkar saperti: 
kibir, hasoed, rija, dst., tah noesaroepa kieu nja tina beuteung keneh bae. 
Perkara lapar Kangdjeng Rosoel parantos mentingkeun : o die di di oe 


„Henteu aja pagawean noe leuwih dipikaasih koe Goesti Alloh ti batan lapar 
djeung dahga." Pangandikana deui: olah o ollegalasa panas pell „Berdjalanna 
Sjaithon di diri anak Adam lir berdjalanna getih, heurinan koe maraneh tempat 
djalan-djalanna koe lapar djeung dahga." Sakabeh djalma anoe poeasa 
ngabogaan perasaan lapar djeung dahga kalawan babarengan. Waktoena 
bareng ti isoek nepi ka soeroep. Maka katjida saena oepami babarengan djeung 
ngamalkeun hikmat-hikmatna poeasa. Babarengan dina oeroesan kadoenjaan 
atawa kaacheratan. Pangandika Kdj. Nabi Moehammad s.a.w.: 


2 si 15 ja 151 


„Pikeun anoe poeasa doea kaboengahan, boengah dina waktoe boeka djeung 
boengah papendak sareng dzatna Noe Maha Soetji." 


Poeasa boelan Ramdhon sami bae sareng tihang tina sababaraha tihang 
kaislaman. Saha anoe ngalakonan saroea djeung ngoeatan adeganana dina 
agamana, komo oepami ngemoet kana paren 


tahanana mah. 
laaie sy al en 496. 
Wiloedjeng boboran Siam O. HOESAIN Tjiandjoer, 1 Sjawal 1358. 

Parantos nampi ti: Djrg. Soehari Lgno. 2868 f 1,60. ,, M. Djajadibrata Lgno. 2538 f 
1,60. „ R. Soemintapoera Lgno. 2163 f 1,60. ,, Tasaatmadja Lgno. 2990 f 1,60. 

„ S. Sastrawidjaja Lgno. 890 f 1,60. „ R. Mh. Anwari Lgno. 2494 f 1,60. Sadajana 
kanggo kw. III+IV th. '39. Djrg. H. M. Hoesen Lgno. 2286 f 2,50 kanggo kw. III-IV 
th '38 + kw. l-Il "39. Djrg. H. Mahmoed Lgno. 1348 f 2,15 kanggo kw. I-ll-Ill th '39 
acc. Djrg. Soehandi Lgno. 1902 f 2,40 kanggo kw. I-ll-lll th '39. Djrg. R. Abas 
Soemintapoera Lgno. 574 f 3,00 kanggo kw. l-Il-Ill-IV th '38. Djrg. O. Atmawiria 
Lgno. 2116 f 1,95 kanggo kw. IV th '38 + kw. 1 th '39 sareng f 0,40. Djrg. 
Natawigena Lgno. 1127 f 1,80 kanggo kw. IV th '39 + kw. Ith '40 + f 0,20. Djrg. 
Djoemarma Lgno. 1028 f 1,60 kanggo kw. li-lll th "39 sareng f 0,45. Djrg. Md. 
Asmat Lgno. 3352 f 0,30 kanggo November '39. Djrg. Md. Asmat Lgno. 3352 f 
0,55 kanggo Dec. '39 sareng Silatoerahmi. Djrg. A. Madjid Lgno. 3415 f 0,30 
kanggo October '39. Djrg. Adiwidjaja Lgno. 1198 f 0,80 kanggo kw. II th '39. Djrg. 
H. Mh. Moesa Lgno. 1871 f 0,75 kanggo kw. IV th '38. Djrg. Djajaatmadja Lgno. 
2739 f 0,80 kanggo kw. 1 th '39. Djrg. Wiraatmadja Lgno. 2741 f 0,80 kanggo kw. 
1th '39. Djrg. R. Kd. Hardjadiwinangoen Bd. artos via Djrg. R. Martadisastra ka 
Djrg. R. H. M. Kosim f 2,50 pangaos Doeroesoel arobijah f 3,50 Minhadjoel abidin, 
katampi. Djrg. Nji Wiwi Lgno. 3110 f 1,00 kanggo kw. III th '39 langkoeng f 0,20 
sareng A. M. noe teu katampi teh nomer sabaraha? Noe teu moendoet, teu 
diwaler. Adm. A.M. 


PANGLERESKEUN. 


Dina Lebaran-Nummer pagina 7 aja kalepatan saeutik dina silatoerahmina 
djoeragan Rd. Soenardi Arsodipoero, padamelanana teh sanes Klerk R. R., 
namoeng „Commies R.R." Moegi djoeragan noe kagoengan kapentingan kersa 
ngahampoenten tina perkawis ieu kalepatan. 


Henteu aja sanes anoe kateda sareng kasoehoen moeng sih haksami para wargi 
para ahli2 A.M. choesoesna, oemoemna sadajana Moeslimin Moeslimah. KAMSOE 
BRATAMIHARDJA SARIMBIT Talang-akar 1 Sjawal 1858. 


(BOBORAN SIAM). . (Ges) b Tsel bi Parapaesan lebaran-lebaran maraneh koe 
takbir. 40 1957 A. 57 A 


Sarehna Boboran Siam, teu aja sanes moeng hatoer kawiloedjengan, disarengan 
koe sih hampoenten sadajana anoe kasoehoen, tina samoedajaning kalelepatan 
ageng alit, doenja acherat. MOESTARAM sarimbit Ond. Ankola 1 Sjawal 1358. 


Koe ajana ieu Hadits timboel pertanjaan kieu: Ongkoh sjetan2 dirantean, tapi 
naha pirang2 djalma noe kagoda koe maranehanana dina sasih Siam teh !?! Euh, 
kieu mitsalna: Ari sjajatin teh leuwih-leuwih bangorna, poeroenjoesna ti batan 
koenjoek, entong tjareking teuditjangtjang, dina dirantena oge sarawelrawelna 
bae, komo ka noe ngadeukeutan, ibarat monjet noe dirante, ana meleng mah 


noe ngaliwat, tinangtos ngarangsangna, ngadjenggoet djanggot, njoeplak 
totopong, komo ka noe ngahadja ngadeukeutan mah. 


Samemeh ngadjoedjoet, ngagoear babaran hadits, bade njelang heula 
„njanggakeun samoedaja kalelepatan, ka sadaja para maos sareng para 
ichwan2, moegia kersa ngahampoenten, rawoeh njanggakeun „wiloedjeng 
boboran Siam2 Papaesan, ramekeun lebaran teh koengalobakeun maos takbir, 
tawis oerang eling kana kaagoengan Maha Soetji, lahir batin moedji sjoekoer tina 
pirang2 kani'matan noe dilimpahkeun ka oerang sarerea, koe Mantenna, 
dipasihan pandjang-poendjoeng pandjang joeswa, bisa noengkoelan ieu lebaran. 
Koemaha ari Ki Salah? Ngaramekeun koe borobotna petasan, nongnang sadona 
doetdot mobilna pelesiran milir-moedik, lain sedja silatoerahmi, tapi midangkeun 
papakean, da eta tjenah, ari lebaran teh ngalelebar barang hartina. Tah kitoe 
alesan Ki Salah mah. Ki Bener keukeuh njempad kana peta kitoe, margi lebet 
kana sifat tabdir tea, ngamonjah-monjah noe teu hade tea. Atoeh mana boeahna 
siam teh, ongkoh hikmatna teh ngalesoe napsoe, sedeng sabadana nja eta dina 
lebaran geus diaboer deui. Mani djigana teh, napsoe noe dilesoe tea, lain dilesoe, 
noe poegoeh mah, dikoempoel-koempoel sina gede tanagana ti awitan siam 
moela: sina metjah, midjah dina lekasan siam alias boboranana Tadi siam teh 
hidji alat panoempes gogoda rantjana sjetan, noemoetkeun oengeling ieu Hadits: 
Jolen o o de Ga -19 noe hartosna k.I. kieu: Saenjana sjetan loeloempatanana di 
anak Adam teh, laloeasa pisan, saolah-olah tjara djalan getih mapaj oerat2, djadi 
raroepekan djalandjalanna koe lapar (siam). Sareng aja deui riwajat, jen si sjetan 
teh, dina sasih Siam mah dirantean. 


Kitoe sarsilahna, parelena eta Hadits. Koe margi sakitoe, ka soegri noe ngaraos 
karangsang koe eta noe dirante tea, enggal-enggal tebihan koe djalan tobat ti 
ajeuna sangkan teu tambah rongkah ngarangsangna dimana geus dioedar deui 
rantena eta satroe kaboejoetan teh. A 


Goesti Noe Maha Agoeng, Noe Asih tanpa wilangan, parantos ngadamel sasih 
Ramedon hidji sasih noe pinoendjoel langkoeng ti sasih-sasih noe sanesna. Di 
dinja mah estoe sagara gandjaran saintjak - intjak noe dipasihkeun kanoe siam, 
sanaos tina tingkah moebah, kajaning: sare atawa tjitjingna si noesiam (teu 
lemek) saroea djeung ibadah sami sareng maos tasbeh, soemawonten doegi ka 
prakna to'at mah, eta sadajana kaoengel dina Hadits, pasti ditikel-tikel pahlana. 
Oentoeng anoe satoehoe, roegi noelalawora teu ati-ati, Ramedon porot, teu 
oendak daradjat sampeureun di acherat. M 


Goesti Alloh Noe Maha Agoeng, NoeWaspada ka abdi-abdina, ka noe oentoeng 
ka noe roegi, miasih salalawasna. Sanaos Siam parantos boboran, sanaos sagara 
gandjaran parantos bedah, koe kamoerahan Mantenna, goeroedag hikmatna 
boelan Sjawal, noe ngandoeng kaboengahan lebaran, rebo koe gandjaran 
njawalan. Timbalan Kdj. Nabi: o 


a eta ke d 


OE. 


Sing saha noe moeasaan genep poe ti boelan Sjawal saroea djeung poeasa 
saendeng-endeng. Boelan Sjawal, sae kangge ngodoan ka noe kagoengan 
kodoaneun, noe teu loepoet tina pahla njawalan: ka noe teukagoengan, djadi 
tambal kasaean anoe djedjeg tea (siam Ramedon) dina aja sontakna atawa 
kakiranganana, djabi pahlana. 

Moeh. NASOEHA (BOEN-JAMIN) v/a Hoofd-mantri-pasar R. R. dengan istri 
SOEKAMANDI. p. l. 1 Sjawal 1358. 


Doepi njawalan tea, waktosna ti kaping 2 doegi ka toetoegna sasih Sjawal bae, 
siamna noe genep dinten teh teu kedah ngaroentoej, malah sae dipaseloekkeun 
dapon teu ngalangkah sasih Sjawal bae. Njawalan teh sami sareng saoem 
saendeng-endeng, sedeng saoem saendengendeng tea, toemoet oedjaring 
Hadits Nabi matak diraksa tina naraka. Dina sasih ieu si noe ngaraos roeg dina 
Ramedon tea, aja kans ngoedag kaoentoengan gandjaran njawalan. 46 
Wiloedjeng boboran Siam ! ! D. Dj. 1 Sjawal 1358. Henteu aja sanes anoe kateda 
sareng kasoehoen moeng sih haksami para wargi para ahli2 A. M. choesoesna, 
oemoemna sadajana Moeslimin Moeslimah. DARMAATMADJA V. O. Tjimahpar. 1 
Sjawal 1358, 


TJARIOS PONDOK. 


LEBARAN ...... PANGGEUING Lebaran teh pikeun kaom Moeslimin hidji waktoe 
noe katjida pentingna waktoe anoe dimoeljakeun, hidji sji'ar Islam, waktoe 
patepangna para wargi, mangsa sili andjanganana para ichwan, silatoerahmi 
sareng saterasna roepi-roepi kasaean. Lebaran, pikeun djisim koering sorangan 
leuwih-leuwih pentingna, lantaran di dinja aja kadjadian anoe choesoes pikeun 
diri koering sorangan. Nja dina salahsahidji lebaran idilfitri robahna kalakoean 
djisim koering. Nalika koering keur aja salilana dina ma'siat, nja dina poean 
lebaran meunang panggeuing sarta teroes djadi ma'rifat djeung ibadat. Soepaos 
ka para maos rada terang, mangga oerang teraskeun djoedjoetanana. Djisim 
koering hidji djalma anoe kalebet kana kaom pertengahan, boh dina pangkat 
atanapi dina pangasilan. Namoeng kaajaan hiroep djisim koering kalintang 
djoengdjatna, samporet tjara noe taja pakeun: ari noe djadi marga lantaran, taja 
sanes lintang ti napsoe, napsoe noediaboer, amproeng-amproengan teu 
dikadalian. Mim pipitoe taja noe dilarang, imeut taja noe kaliwat, oenggal tempat 
kasorang, taja noe dikarikeun, roetjah, ma'siat geus taja hinggana. 


Temahna roemah-tangga baroentak, djeung indoeng baroedak salilana 
pagetreng, taja halodo panjadapan: baroedak teu kaoeroes, teu poegoeh 
didikanana, lebar djeung bangkar, lantaran indoeng pakoesoet djeung bapa anoe 
salilana taja di imah. Barang dina lebaran noe anjar kaliwat, biasa bae, koe noe 


sanes mah dianggo ngamalkeun roepi-roepi kasaean, namoeng koe djisim 
koering mah dipake ma'siat, kena-kena lebaran waktoe goembira, hajoh dipake 
ngadoe djeung ngoetjel kartoe, da poegoeh goembira djisim koering mah kitoe 
sipatna. Harita tempat ngadoe kalintang tebihna anoe bade darongkap bandar2 
anoe karahot, geus katjipta koe djisim koering koemaha pirameeunana; anoe 
sakitoe djaoehna teu boeroeng didjoegdjoeg, ngabelaan karesepan. Dina 
proengna ngadoe, waktoe kasim koering teu merean hade, dasar keur naas, keur 
tiis diri, harita maen teh eleh ongkos keur balik oge menta ti batoer. Teu karasa 
deui penting geus achir, teroes koering indit, balik ngaligintjing, hanteu mondok 
sakeredjep, ngadjoegdjoeg station, moeroe kareta soeboeh. Kana waktoe inditna 
kareta api masih keneh aja satengah djamna, ti dinja koering dioek dina bangkoe 
diharoedoem koe samping lantaran katjida tirisna, djiga pisan djalma noe taja 
adjenna. Koe lantaran toendoeh, harita koering ngalenjap, keur lelenjepan 
kadenge aja noe njarita, lagamna mah sada adjengan, keur njarios djeung 
rentjangna, dina bangkoe anoe perenahna teu djaoeh ti koering. Ari ka adjengan 
teh koering mah teuresep, tapi harita mah ketjap2 adjengan teh kana tjeuli 
koering arasoep, asa ngeunah kadengena. Lahiranana ka rentjangna: Ajeuna teh 
lebaran?" Walonna: „Soemoehoen". „Tah, ajeuna oerang ngawangkong perkara 
anoe patali djeung lebaran, bari ngadagoan waktoe inditna kareta api" + 
„Oedjoek soemangga sedja dikoepingkeun pisan“ „Ajeuna teh lebaran". 
Lahiranana „Lebaranteh waktoe goembira, tapi goembira kaom Moeslimin mah 
oelah kalalandjoan. Oemat Islam teh didamelna koe Goesti Alloh oemmatan - 
wasaton, hartina: oemat pertengahan, pertengahan dina sagala roepana, oelah 
kena-kena goembira, hajoh ngajakeun tatabeuhan, inoeman-keras, ngadoe 
djeung sabangsana. Goembira kaom Moeslimin koedoe djeung adjeg pikir, 
koedoe insjaf, geuning dina goembira teh diperedih matja „takbir" koedoe eling 
kana kaagoengan Pangeran, anoe ngajoega sakabeh alam. Goembira djeung 
adjeg pikir, goembira kalawan siger tengah, oelah djeung ngamonjah-monjah 
bahan, anoe sok ngamoebadirkeun teh tjeuk agama mah doeloerna sjetan. leu 
patokan teh dilarapkeunana kana sagala roepa, sagala lakoe-lampah 


oerang koedoe dipikir; koedoe rikrikgemi dilarapkeunana kana balandja, kana 
doeit, kana dahareun, pakeeun, waktoe, nepi ka kana ibadah oge, katjida 
dilarangna kaleuleuwihi dina oeroesan ibadah. leu patokan teh dilarapkeunana 
kana hiroep sewang atawa kana hiroep koemboeh, saroea bae. Tjoba oerang 
larapkeun kana lebaran oerang ajeunal Tjoba pikir djeung itoeng, tina lebaran 
bareto nepi kana lebaran ajeuna aja sabaraha poe? aja sabaraha djam djeung aja 
sabaraha menit? Tiap-tiap detik sekon oemoer oerang ngoerangan sarta beuki 
deukeut kana panto maot. Toeh! itoe lampoe noe njengtjelak katingali koe 
oedjang „Soemoehoen katingal. Walon noeditaros. Koering beuki tjoeringhak, 
sarta bari teroes-teroes ngabandoengan tjariosan adjengan. „Tah" Saoer 
adjengan neraskeun deui tjariosanana „Oemoer oerang oge tenbeda ti eta 
lampoe, dina tiap-tiap sekon eta lampoe minjakna ngoerangan, nepi ka saatna 
pisan, geus saat mah tangtoe pareum. Oemoer oerang teu beda ti kitoe, geus 
nepi kana waktoena, gelentjeng bae, teu geseh satoendjang beas. Tah, naha rek 
diantep bae waktoe teh sina lebar? Pirakoe. Atoeh oelah dimonjah-monjah! Dina 
lebaran teh oerang koedoe tjara noe dagang, noe dagang noetoep boekoe, 


njieun balans, lakoe-lampah oerang anoe aloes, anoe bakal ngoentoengkeun di 
acherat, koe oerang koedoe diteroeskeun, diamalkeun, malah djeung 
ditambahan, sabalikna anoe goreng, anoe bakal ngaroegikeun di acherat, 
koedoe ditoengtoet dipitjeunan...... leu tjariosan adjengan kapegat koewaktoe, 
ngan kari lima menit deui kana indit kareta api. Ketjap-ketjap adjengan anoe tadi 
tingselesep arasoep kana angen, meulit kana ati, njangreud pageuh moal oedar 
deui. Kabatinan sim koering lir ibarat noe keur hees, ngoelisik digeuingkeun koe 
ketjap-ketjap adjengan. Ti lebaran harita djisim koering eling, ninggalkeun 
sakabeh ma'siat, ngamimitian ngalampahkeun sakabeh ibadat. Roemah-tangga 
djadi tengtrem, aman, teu aja patjektjokan, baroedak saleger, kaoeroes lahir 
batinna. Ridjki saeutik mahi, rea njesa. Koe lantaran dina hiroep sapiri-oempi sim 
koering ngarasa toemaninah djeung tengtrem, nja teu woedoe, sim koering bisa 
ngahontal amal djariah anoe manfaat pikeun hiroep koemboeh kaom Moeslimin. 
Sareng adjengan anoe moekakeun hate sim koering, teu petot2 ngajakeun 
perhoeboengan, malah ajeuna oge sapiri-oempi bade djarah lebaran, bade...... 
silatoerahmi. ,,Fantasi N. A." 

Siapakah jang berhak bersoeka-raja pada hari Lebaran? Apabila boelan Poeasa 
telah lampau, maka datanglah hari Leberan, dimana kita orang Islam bersoeka- 
raja. Soedah tepat dan pantas sekali kita bersoekaraja itoe, sebab kita soedah 
menetapi koewadjiban kita, jang boekan ringan, ja'ni berpoeasa seboelan 
lamanja. Boekan ringan, kata saja, sebab dalam waktoe berpoeasa itoe, 
banjaklah godaan-godaan jang mengoelilingi kita, baik godaan dari mereka jang 
anti-poeasa, maoepoen godaan dari nafsoe kita sendiri. Bahagialah mereka jang 
telah mengerdjakan Poeasa dengan sempoerna. Dan roegilah mereka jang 
berboeat ma'sijat dalam boelan Poeasa, roegi dan tjilaka doenia achirat. 
Mengingat akan banjaknja orang Indonesia jang makan minoem ditepi djalan, 
walaupoen dalam boelan Poeasa, maka saja tida' pertjaja sama sekali, bahwa 
ra'jat Indonesia itoe jang sebagian besar tergolong orang-orang jang berigama 
Islam. Sepandjang faham Islam, maka jang diseboet orang Islam itoe jalah orang 
jang memboenjikan sjahadatain, sholat, mengeloearkan zakat, berpoeasa pada 
boelan Ramadan dan pergi hadjdji apabila berkoeasa. Baikpoen dalam Ooeran, 
maoepoen dalam Hadits, sekalipoen dalam Hikam atau Moendjijat, sama sekali 
tida' ada keterangan jang menjeboetkan, bahwa jang diseboet orang Islam itoe 
jalah orang jang mengoetjap sjahadatain koetika maoe kawin atau maoe 
dichitankan. Tetapi entah apa sebabnja orang-orang jang hanja dapat 
mengoetjap sjahadatain itoe soedah diberi gelaran „orang Islam?" Padahal 
mereka itoe tidak maoe sholat, tida' maoe zakat, tida maoe poeasa, malahan 
kadang-kadang dengan tida' maloe-maloe memakan daging babi, berzina, 
minoem arak, madat enz. (Ini semoea boekan barang jang haroes kita 
semboenjikan, tetapi barang jang haroes kita boeka dimoeka oemat Islam, agar 
soepaja mendjadi boeah fikiran). Disini saja tida' akan menjeboetkan faedah- 


faedahnja poeasa, sebab boleh djadi akan memakan tempat jang banjak. 
Adapoen faedah-faedahnja poeasa itoe banjak sekali: jang terpenting, jalah, 
bahwa poeasa itoe dapat mengoeatkan Iman kita, menambahkan takoet kita 
kepada Allah, menambahkan ketjintaan kita kepada agama Islam, 
menambahkan ketjintaan kita kepada Achirat dan menambahkan takoet kita 
kepada siksa Allah, jang berwoedjoed Naraka, dimana orang kafir kekal 
didalamnja oentoek selama-lamanja, jang panasnja tida' terhingga, lebih panas 
dari seriboe matahari kita. Boleh djadi sebabnja orang-orang jang ta' maoe 
sholat dan berpoeasa itoe, jalah 


karena mereka tida' takoet kepada Naraka. Lebih tjilaka lagi, jang Ahmadijah 
Lahore memprogandakan, bahwa dikemoedian hari semoea ahli neraka akan 
naik sorga. Tentoe sadja andjoeran atau propaganda sematjam itoe akan 
membanjakkan ahli ma'sijat dan ahli doerhaka. Na'oedzoe billahi min dzalik! 
Maka setelah boelan jang maha penting itoe laloe, maka kita dibolehkan 
bersoeka-raja pada hari Lebaran, sehabis bertakbir dan bersholat Hari Raja. 
Begitoe djoega kaoem fakir miskin toeroet bersoeka-raja, sebab telah menerima 
zakat fitrah dari saudaranja kaoem Moeslimin jang mampoe. Alhamdoelillah, 
bahwa tentang membagikan zakat fitrah kepada fakir miskin sekarang ini soedah 
moelai diorganisatie. Tetapi anehnja, jalah bahwa mereka jang tida' maoe sholat 
dan poeasa itoe toeroet bersoeka-raja djoega, sehingga mengganggoe orang2 
Islam. Soeara petasan, soeara gamelan, soeara tajoeb tandaknja + orang- 
orangnja jang minoem whisky atau jenever enz., semoea ini mengganggoe 
orang2 Islam jang sedang mengagoengkan nama Toehan. Kemar'sijatan 
sematjam itoe sesoenggoehnja haroes dilinjapkan pada Hari Raja Islam. 
Sebeloem saja menoetoep karangan saja ini, saja minta maaf tentang perkataan- 
perkataan saja dalam A. M., jang boleh djadi menjakitkan hati saudara2. Dan 
karena saja tida' dapat mengoendjoengi saudara-saudara ahli A.M. pada Hari 
Raja ini, maka karangan inilah wakil kedatangan saja, isteri dan anak saja. SA 
SAST An 


Wassalam, 
— RINGKESNA SOLAT LEBARAN — 


1. Solat doea lebaran teh hoekoemna soenat moeakkad. 2. Mimiti mandjing 
waktoena dimana geus meletek panonpoe kira2 poekoel 616 3. Beakna dimana 
lingsir panonpoe, kira2 poekoel 12. 4. Afdolna (oetamana) dibardjamaahkeun di 
masigit iwal lamoen pinoeh; leuwih afdol di tegalan. 5. Bilangan rokaatna ngan 
doea tjara Djoemah. 6. Dina samemehna teu soenat Comat, ngan koedoe aja 
anoe ngagero koe ketjap ,assolatoe djamiah" 7. Dina rokaat kahidji koedoe 
takbir 7 kali, dina rokaat kadoea 5 kali. 8. Dina antara eta takbirot koedoe matja 
tasbeh anoe segatna o . T As dat di di No. 2 met doen 9. Lamoen poho takbir 
anoe 7 atawa anoe 5 teu koedoe dibalikan deui, lamoen geus kaselang koe 
fatihah mah. 10. Anoe djadi imam koedoe matja Sabbihisma dina rokaat kahidji, 
djeung Hal-ataka dina rokaat anoe kadoea. 11. Soenat doea choetbah dina 
sabadana solat, kalawan make takbir 9 kali dina choetbah anoe awal, 7 kali dina 
anoe kadoea. 12. Segatna takbir noe pondok nja eta ANS AINST AIOSTADST A. 


Isdito. 


Piterang ti redactie: Oepami seueur karangan ti loear, karangan-karangan anoe 
katampi ti vaste medewerker sok ditahan, sakoer noe sakinten moal djadi basi 
mah. Djadi, djoeragan mah teras bae ngintoenan sanadjan noe parantos 
dikintoen teu atjan dimoeat oge. 


Ngawalon Silatoerahmi. 


Ka sadajana djoeragan sareng para ichwan, anoe sami ngintoen serat boboran, 
boh anoe persoonlijk atanapi kaAdm., diwaler di dieu bae, henteu dikintoen 
sewang-sewang, margi seueur teuing. Ngahatoerkeun wiloedjeng boboran Siam. 
Sawangsoelna moegi para djoeragan kersa ngahampoenten samoedaja 
kalelepatan, moegi oerang sadaja tinemoerahmat Maha Kawasa. 


4 59 Al 1 A olees was in de la taoe sol di T MASI AN DAN AA 


13. Soenat takbir dina maleman doea lebaran sarta ditarikkeun, boh di masdjid2 
atawa di saimah-imahna atawa di pasar2 djeung di djalan2 ti soeroepna 
panonpoe maleman lebaran nepi ka asoepna si imam ka pangsolatan rek prak 
solat. 14. Dina lebaran Rajagoeng soenat takbir dina saban bada solat 5 waktoe, 


nepi ka beakna poe 
tasjreg (3. tadi. 


anoe tiloe (asarna poe Djoemah, lamoen lebaranana poe Salasa Q. I. 15. Taja 
halanganana awewe miloe solat lebaran, asal oelah tegep roepana djeung oelah 
beberendjen. Lamoen bogasalaki, koedoe meunang idin ti salakina. 

Nja kitoe deui nini2 anoe rek miloe solat lebaran teu meunang make badjoe 
aloes dj. teu meunang make seuseungitan. 16. Dalilna soenat solat doea 
lebaran, nja eta dawoehan Alloh Ta'ala dina alQoeränoelhakim (2 ch) as) anoe 
dimaksad tina ieu dalil teh netepan lebaran Rajagoeng. Tjek sapalih kaol, lebaran 
anoe ngawitan dinetepanan koeKdj. Rosoel teh, lebaran poeasa. 17. Dalilna 
soenat takbir, nja eta dawoehan Alloh Ta'ala dina Algoeranoelhakim: 


-4 


18. Ichtilaf Madzahiboel arba'ah dina kaajaan solat doea lebaran. Tjek Sjafei 
djeung Maliki soenat. Tjek Hambali fardoe kifajah. Ari tjek Hanapi mah fardoe 
'aen. 19. Ti zaman djahiliah oge geus aja poe rijaja teh, anoe diparake soekan2 


soesoerakan koe kaom Arab, tapi anoe katjida patoekang-toekangna djeung 
agama Islam, disebatna poe naeroez djeung poe mahrodjan. Dina sabada 
timboel tjahjana Islam eta poe rijaja anoe doea teh diganti koedoea lebaran, 
Rajagoeng djeung lebaran Poeasa. Dawoehan Rosoeloelloh s.a.w.: 


OAS Soendana: Alloh Ta'ala geus ngaganti pikeun maraneh anoe leuwih aloes ti 
manan naeroez djeung mahrodjan nja eta poe lebaran Rajagoeng dj. lebaran 
Poeasa. M. S. Ooerowi. 


KATERANGAN SOERAT AROAITAL, nganggo dilagoekeun, Pangkoer 


30 Po O 4 1. Naha maneh enggeus terang, dat di boektina Dzi joekadzdziboe 
biddin, dood d noe diseboet sok wawadoel, ngabobohong agama? Toeh da kitoe, 
sok giroek ka noepahatoe, allige doel didi soengkan njoembang sandang pangan, 
kadaharan ka noe miskin. oleh de dan d 2. Djoerang naraka Djahannam, 
ditjawiskeun pikeun tempat Moesollin, e 


TINA BAB PITRAH KENEH. 1. Saha ari noe diseboet Amil dina kitab Islam? 2. Ari 
barang djakat pitrah meunang didjoeal memeh dibagikeun ka noe 
pinampaeunana engke dibagikeun doeit ladangna. 3. Na enja, oekoeran pitrah 
teh ngan 2, 5 liter. Sawareh anoe njarioskeun henteu tjoekoep sakitoe teh 
koedoe 4 liter. Njoehoenkeun diterangkeun ! WALONAN. 1. Noemoetkeun kitab 
Mahalli sjarah Minhadj djoez III katja 196, dina bab Kismoessodakot: Noe 
diseboet Amil teh kieu: 1. Sa'i (gl), toekang pintjig ka ditoe-ka dieu, neangan 
djakat tea. 2. Katib (“), toekang noeliskeunana, djoeroetoelis djakat. 1. Kosim 
(ank), toekang ngabagibagikeunana. 1. Hasjir (al), toekang ngoempoelkeun anoe 
baroga doeit djakataneun. 5. Hafidz (al), toekang ngadjaga barang djakat tea. 
Djaba ti eta kaasoep kana pangkat Amil keneh sakabeh pangbantoe anoe 
kaseboet bieu, saperti: toekang ngitoeng, toekang naker, nimbang djeung 
salianna. 


noe sok solat bentilang - bentjloeng, J Oja . poepoedjieun, tjetaan, O. 04 
toeroeg-toeroeg koe emboeng pisan toetoeloeng, Oselhi djala ka noe meunang 
kasoesahan, sanadjan koe boeboek leutik. M. a. 


G Tatapi: Kodi (Panghoeloe), Wali (wakil radja), Imam (radja) eta anoe 3 
pangkat teu kenging nampa djakat pitrah. Bagian arandjeunna mah tina pemas 
Di oerang mah tina kas nagri anoe pikeun oemoem, da ari doeit djakat pitrah 
mah aboes kana kas nagri pikeun woengkoel moestahik anoe 8 perkara tea bae, 


2. Kaoengel dina kitab Anwar djoez | katja 155: 4, N 3671 2 tot eloo 


eld djad 


O J Boh Imam, boh Sa'i, henteu meunang ngadjoeal barang djakat, anging 
karana daroerat, saperti kieu: 1. barangna sieun roeksak, meureun lebar. 2. 
salempang di djalan, bisi aja anoe ngabegal, djal. 3. aja kaperloean keur ongkos 
mawana, djadi didjoeal pikeun ongkos tea. Terasna tibarat: 


SIE 342 lag eld. Na elli de 2 di Moelan di ng da 

Lamoen barang djakat teh geuning domba atawa naon bae: tah eta domba keur 
djakat tea, boh koe noebogana, boh koe kawasa nagara teumeunang didjoeal, 
dibagikeun ladangna ka moestahikna, tapi koedoe djinisna bae dibikeun ka 
moestahikna sanadjan loba, koempoelkeun bae. Ari dibikeunna ka sarerea, 
sakoer moestahik. Lamoen rek dibikeun kasaoerang, koedoe kalawan idin 
moestahik sedjen. Sanadjan ka anoe sedjen oge ari kalawan idin moestahik mah, 
teu aja halanganana. Pendekna: barang djakat teh teu meunang didjoeal, anging 
karana daroerat. Ari daroerat mah, teu aja halanganana. Aa Sbjis) zo bapal 
Daroerat teh sok ngawenangkeun anoe asal haram; oelah dadaroeratan! 3. Kana 
oekoeran mandjing pitrah, ari ngan sakadar anoe dadangoe tarak mah tangtoe 
bae moal kagoengan kajakinan. Da koedoe ngitoeng koe andjeun, kakara moal 
kaget koe panggebah batoer. Ari ngitoengna teu bangga, ieu bae toetoerkeun 
itoengan A. M. Koedoe diitoeng koe andjeun, oelah ngan semet dibatja, da 
itoengan babari ieuh, asal patokan-patokanana bae dielingkeun. Kieu geura: Noe 
mashoer di oenggal kitab pakih oekoeran tjai doea koelah, dina wadah atawa 
bak pasagi. Bak tjai doea koelah teh, pandjangna koedoe 126 asta, roebakna 11: 
asta, djero 112 asta. Ari 1 asta — 48 cm. Eta asta anoe ditetepkeun koe Imam 
Nawawi, noe njarioskeun oekoeran Ka'bah ti roekoen Sjami ka roekoen Irogi aja 
21 asta. Barang diboektikeun koe meter aja 10,03 meter. Atoeh ari dibagi teh 
gorehel bae 48 cm koerang, diboeleudkeun 48 cm. Patokan I koedoe eling: lasta 
= 48 cm. 112 asta — 60 om — 6 dm. 1» asta2 = 6 X 6 X 6 dm2 = 216 dm2 = 
216 liter — 216 kg. Ajeuna damel patokan II koedoe eling deuih: Tjai doea 
koelah — 216 liter beuratna 216 kg. Kaoengel deui di oenggal kitab pakih, jen: 
tjai doea koelah teh beuratna 500 ratal Bagdad. Atoeh 1 ratal Bagdad teh tinggal 
ngabagi bae, 216 kg: 500 — 432 g. Oerang damel patokan III 1 ratal Bagdad = 
432 g — 432 ml. Kaoengel dina pakih: Wadjibna pitrah teh saoerangna 1 so' 
(ala), nja eta 4 moed; ari 1 moed 114 ratal Bagdad. Atoeh 1 moed teh 1”: X 432 g 
— 576 g = 576 ml — 576 cc. 1 so' atawa 1 koelak = 4 X 576 2304 g — 2304 ml 
— 2304 cc. Djadi teu sak deui 1 koelak teh, malah koerang ti 24 liter, da ngan 
2304 ml. 


Atoeh netepkeun 1 koelak — 2% liter geus djeung ihtijat. Noe njarioskeun, 1 
koelak — 4 liter eta salah. Benerna 1 koelak — 4 moed; 1 moed — 1% ratal; 1 


ratal — 432 g. Djadi 1 so' teh bener 2304 mi koeihtijat: 1 koelak pitrah = 212 
liter. M. a. 


TJARIOS PONDOK. 


BAGDJA NOE TEU DISANGKASANGKA. (Berkahna Lebaran). „Engkang! koe naon 
ngan hoeleng djentoel bae? kawas aja noe keur dimanahan paroman Engkang, ti 
tadi roepi noe soeka sedih" saoer hidji istri katjarogena. X „Ah teu koe naon2 
Jam," walon Djoeragan Atjep Kamil ka geureuhana, tapi bangoen reuwas. „Enja 
aja anoe keur dipikiran tea mah, tapi lain barang model, ngan pikeun Engkang 
mah sok ras ka djaman baheula: Geura oerang pikiran lanan soennatoelloh 
dimachloekna, kabeh berdjalan kalawan beres teuaja koetjiwana, beuki jakin 
kaadilan, kabidjaksanaan kaloehoengan dat noemoerbeng alam teh, taja hidji 
machloek boh di daratan boh di laoetan anoe kasingsalkeun, kabeh teu kaloear 
tina elmoelloh, noe soleh digandjar kasaean, noe djahat dibales kaawonan. Ret 
kana kaajaan alam sakoeriling boengking, kabeh model, loetjoe kabeh 
ngandoeng hikmat djeung manfaat. Ana dilenjepan sihoreng sagala roepa aja 
lalawananana, beurang sabalikna penting, aja panas aja tiis, loehoer-handap, 
heg ditasaroepkeun kana kaajaan manoesa horeng njakitoe deui, aja tjageur aja 
gering, aja bagdja aja tjilaka, aja beunghar aja malarat, eta kabeh noedoehkeun 
kana kasampoernaan djeung kana wahdanijatna Alloh s. w. Moenggoeh dina 
ilmoe agama Islam, beuki djero ngoelikna beuki njata kasoetjianana, beuki 
tembong kasampoernaanana, njoekoepan kana hadjat manoesa boh 
kadoenjaanana boh kaacheratanana, jakin kalantipan kamoerahanana Goesti 
Alloh, njata kabodoan kasisipatanana djalma anoe salah tampa salah tarima. 
Tihangna agama Islam, anoe sakitoe saeutikna ngan 5 kawadjiban, tapi sakitoe 
sampoernana, ngandoeng maksoed djeung hikmat anoe pohara pentingna: 
paingan bangsa deungeun anoe palinter ahli mikir, anoe teu kapangaroehan 
koepanjakit fanatiek loba pisan anoe geus kapintjoet koe Islam. Lamoen oerang 
napakoeran poeasa, ngalakonan poeasa teh lir oepama oerang keur naraek kana 
Goenoeng Romadon, anoe loehoerna lalakon 30 poe, hese dj. tarahalna, poeas 
dahga djeung laparna, poeas gogoda rantjanana, lamoen seg koerang iman 
djeung kajakinan mah lapoer hamo aja noe bisa nepi kana poen 


tjakna. Tapi ana djol teh ka noe didjoegdjoeg, adoeh anoe moal boa teasoeka 
boengahna, oeroet anoe sakitoe hese belekena, nandangan soesah djeung 
pajah, kari-kari manggih kasenangan, sifatna Lebaran, loebar sagala dosa-dosa, 
loebar tina kasedihan kaprihatinan, katjipta koe hate lebaran teh saroepi Taman- 
sari anoe resmi, tempatna halegar raresik, tjoer-tjor tjaina noe herang, boehbeh 
tangkal boeboeahanana anoe mareuhpeuj." Tapi Atjep Kamil bari tjoemalimba 
sasaoeran kitoena teh. ,,Noehoen, kahartos pisan," saoer garwana, „moeng aja 
anoe moal weleh2 panasaran oepami Engkang teu kersanerangkeun, margina 
saban Engkang ngedalkeun ketjap boelan Poeasa, sok reumbaj tjisotja, bangoen 
anoe pohara kagagasna. Kawasna sasih Siam teh kanggo Engkang mah 
ngandoeng hidji riwajat anoe penting anoe aja patalina sareng salira Engkang: 
sawangsoelna koe ketjap lebaran, Engkang bangoen anoe bingah?" X „Jam! 
Saenjana Engkang teh ti bareto hajang ngadongengkeun lalakon Engkang keur 
leutik teh, tapi sieun matak ngadjadikeun hina ka ljam, pedah ngadjodo ka 


pantar Engkang, anoe hina-dina tjatjah-koeritjakan. Heg regepkeun ari Ijam 
keukeuh hajang njaho mah. Sawatara welas taoen ka toekang, di hidji desa aja 
hidji djalma teuing koerara masakat, asoep kana paribasa, dahar isoek henteu 
sore, katelahna Hadji Moersjid. Pakasabanana ngadjoeal soeloeh, anoe hasilna 
tara langkoeng ti 2 pitjis, sedeng manehna teh nanggoeng tiloe djiwa, nja eta 
bodjona djeung 2 anakna, noe hidji lalaki kira oemoer 7 taoen, adina awewe 
oemoer 5 taoen. Moenggoeh kabalangsakan kaprihatinan maranehna geus teu 
koedoe ditjatoer deui, tangtoe koe ljam oge kadjoedi, sakapeung mah 
maranehna dalahar sangoe beunjeur, atawa beuleum sampeu pais... loente 
(bakatoel). Dirg. A. Kamil bangoen noekatjida kagagasna, roesras emoet ka 
djaman andjeunna keur alit. „ljam! Hadji Moersjid teh asalna mah hidji soedagar 
batik, anoe kaseboet tjoekoep oge, boektina manehna make bisa moenggah 
hadji sagala, tapi doeka naon sababna noematak nepi ka djatoh malarat kitoe, 
ngan anoe tangtoe mah manehna teh katjida rojalna teu bisa ngeureut mitjeun, 
da eta bae keurna moekti mah sakalieun meuli petasan keur anakna oge make 
aja welasna perak, .... Saenjana anakna teh lain doea tapi tiloe, ngan anoe hidji 
deui mah nja eta tjikalna kira-kira dina oemoer 10 taoen dibikeun ka sobat 
dagangna, ngaran Bah Taip. Ti sabarang dibikeun nepi ka waktoe harita teu aja 
bedjana deui, naha hiroep keneh atawa maot. Hidji penting djemplang- 
djempling, taja noe kadenge iwal ti sora gaang djeung beuntjeuh, koredjat 
bodjona H. Moersjid hoedang hariweusweus ngomong pokna: „Pa Hadji tah 
dangoekeun sada sora doelag ngadoerdoeran ! boa-boa mepet saoem teh 
isoekan. H. Moersjid goegoep hoedang leos indit ka Amil, sadatangna bebedja 
jen enja poeasa teh isoekan, .... bari 


24 November 1939 th. ka VIII. 
AL-MOE'MIN No. 44. 
pagina 8. 


hoemandeuar: Oerang mah ngan oekoer bisa niat, da rek djanari oge teu boga 
bekel." Isoekna H. Moersjid ngahoeroenbaloeng bari nangkeup toeder dina 
golodog imahna, lantaran rek dagang soeloeh kapegat koe hoedjan, geus lain 
dikieu bae soesahna. Pasosore H. Moersjid datang ka imahna mawa beas saleten 
teri saboengkoes, doeka meunang pamere doeka meunang andjoek-hoetang. 
Lah Jam, geus lain tjaritakeuneun moenggoeh kaprihatinan kamasakatan 
manehna, ngan Alloh anoe oeninga, tapi papada kitoe maranehna teh bangoen 
anoe rarido pisan narima kana kadar toetoelisan, teupisan aral-soebaha, kana 
nekanan kawadjiban agamana beunang disebatkeun tjepel oge. Moal ditetek 
kabeh ditjaritakeun Jam, teu koeat Engkang mah. Barang dina lilikoeran boelan 
Poeasa brek H. Moersjid gering pajah nepi ka teu bisa hoedang-hoedang atjan. Di 
dinja pamoestoengan pikawatireunana, diroengroeng koe kabingoeng, dirandjah 
koekasoesah, dibeulit koe prihatin, kawasna moen teu dibarengan koe rahmatna 
Goesti anoe welas asih mah meureun geus maraot kalaparan. Tapi dasar Alloh 
anoe sifat rahman-rahim, teu ewedeun maparin djalan-djalanna rizki. „Pa Hadji!" 
tjeuk bodjona bari mentjetan, „tjik atoeh geura damang, pilangbara kawas 
batoer teh, ganti papakean djeung sasadiaan kadaharan anoe raraos atoeh 


oerang mah tjageur-tjageur, sing hawatos ka baroedak, adoeoeoeh.... Goestiiii 
(bari tanggah ngatjoengkeun doea leungeunna) Toehankoe langkoeng oeninga 
kana kawaloeratan abdi Goesti, moegi Goesti maparinan rahmat sa. sa..... bloek 
njoebeh bari tjeurik inghak-inghakan, H. Moersjid teu nembalan sakemek-kemek 
atjan ngan segroek deui bae tjeurik kawas boedak, tina bakating koe nalangsa, 
awak gering lieuk euweuh kragap teu aja Dina poean Debaran, H. Moersjid bisa 
maksakeun maneh ngiloe salat Lebaran, sadatangna ti masigit lain kawas batoer 
saroekan-soekan, tapi ieu mah kalah-ka leos bari mawa anakna, marak di 
soesoekan, maksoedna ngabebendjokeun sangkan anak-anakna oelah 
kabaritaeun koe babatoeranana anoe marake pakean sarwa weuteuh........ 
Sorena wantji lingsir panonpoe, ... reg hareupeun imahna hidji mobil eureun, 
djoet aja noe toeroen. 1 djadjaka make stelan gabardine aboe, dasina katoentjar 
mawoer latar hedjo, ditilik tina roman djeung pakeanana, anoe sakitoe gindingna 
mah tangtoe ngira sakoerang-koerangna anak noe kaja Poenten Pa Hadji 
toemaros manawi — oeninga di boemina H. Moersjid?? H. Moersjid meunang 
sadjongdjongan mah ngabetem bae teu ngawalon, bangoen anoe heran, bari 
ngawalon: „Teuaja doea-tiloe anoe ngaran H. Moersjid kadjabi ti Bapa. — Ke... 
ke... ke,.. naha bapa oeninga baheula di ieu desa aja hidji soedagar batik anoe 
djenengan Bah Taip?" Atoeh kantenan bae eta mah tilas — babatoeran dagang, 
malah.... anak bapa 


oge anoe wastana Sobri dipoeloeng anak koe andjeunna. Ti dinja eta boedak 
ngora teh, teu antaparah deui ngan gabroeg bae ngarontok ka H. Moersjid, 
tjeurik bari sasambat: „Adoeoeoeh njaah teuing, watir teuing, teu sangka 
satoengtoeng boeoek, baroek ieu bapa koering anoe sakieu balangsakna, 
prihatinna teh." Di dieu geus teu perloe ditjaritakeun moenggoeh kasoekaan, 
kaboengahan, kabagdjaan H. Moersjid saanak- bodjona, tangtoe koe ljam oge 
kagambar katjipta. Atjep Sobr teh nja eta poetra tjikalna Bapa Hadja Moersjid, ti 
barang ditjandak koe rama poeloengna ngoembara ka Betawi, teras 
disakolakeun doegi ka tjoetjoedna kenging Diploma ti sakola Handel. Saparantos 
kira2 doea taoen ti wangkid andjeunna kaloear ti sakola, teras ditilar poepoes 
koe rama poeloengna. Koe margi Bah Taip teu kagoengan poetra nja andjeunna 
(A. Sobri) anoe neraskeun daganganana, waktos papendak deu djeung ramana 
noe sadjati andjeunna parantos kagoenganeun hidji toko batik noepohara 
ageungna, madjengna di Betawi. Doea dinten ti harita Bapa H. Moersjid 
sabonorojotna ditjandak moelih ka Betawi, sarta raina anoe doea teras 
disakolakeun, anoe dina saat ieu, noe istri parantos kagoengan tjaroge ka 
soedagan kain di Pasar Senen Batavia. Noe hidj deui djanten hoofd der school 
sakola menengah di ieu kota, nja eta anoe ajeuna keur tjoemarita dj. Neng 
Mariam. A. A. Tamat. 


Ngahatoerkeun wiloedjeng boboran Siam ABDULLAH AFFANDI Bodjong-herang 1 
Sjawal 1358. 


Eukeur mah eukeur.... Aboeja teh boga tabeat „awak beunang ngalesoe”, 
dikoeah-kieuh koe noe lian teh ngan heug djeung mangga bae, sanadjan 
dipapaes koe „pasrah arit, sadrah tjongkrang" oge katoeroeg-toeroeg deuih 
keuna koe babasan pandaj teu boga bedog, boekti pisan dina oesoemna teh teu 


kabagean tempat midang, kasedekkeun koeanak intjoe. Toer padahal geura..., 
noe poerah sasapoe di pabrik lain itoe lain ieu, Aboeja pisan. Noe poerah oema- 
ome 


dimana aja iris reudjeung botjor, lain si Dadap lain si Waroe, tapi si Aboeja tea. 
Noe boga malige pangtjalikan koelit domba, lain si Poelan lain si Kaslan, tapi si 
Aboeja nanakeran, tapi naha.... ari paloepoeh geus tjaang, koelit domba geus 
beunang moean, bet lain didioekan koe Aboeja, tapi koe noe lian. Sanadjan kitoe, 
Aboeja teh soeka bae, atoh bae, resep bae, masing rada ngaarit atawa 
njongkrang oge, da noe ngandihna anak intjoe, boejoet bao. Tjatjakan lamoen 
noe lian mah noe hajang ngandihna, engke heulaan, samemeh Aboeja 
nembongkeun djoeroes djeung langkah matjan mah, sabab ari direboet koe 
batoer mah, sanadjan Aboeja tangkoelak leuleus-awak oge, narah pisan, ari 
koedoe koemawoela ka oenggal sirah mah. Kasoeka kaboengah Aboeja laladjo 
anak intjoe maridang koe silatoerahmi di djero pabrik anoe sakitoe pasedek- 
sedekna, djeung sakitoe paboro-borona pada sieun beakkeun dina amal djariah, 
geus teu aja oekoereunana, teu aja timbangeunana: leuwih pandjang batan 
djalan, lamoen rek dioekoer ka pandjangna: leuwih beurat batan wadja, lamoen 
rek ditimbang bobotna. Sababna noe matak Aboeja sakitoe kekerebekanana dina 
laoetan noegrah, djaba ti noe tadi geus dipitjatoer teh deuih, eta .... koe sapedah 
anak intjoe dina toetoepna boekoe poean lebaran, djiga tjararoekoel banjak 
oentoeng, zonder roegi. Toetoep boekoe soteh, lain tjek Aboeja, tapi saoer 
djoeragan Tjipta-Rasa, waktoe taswiran di gedong songko dina maleman takbir. 
Kasaoeran ieu djago teh: ,,Dina poe isoek teh atawa dina malem ieu teh lir ibarat 
toekang oesaha dina tanggal 1 Januari, noetoep boekoena: djoemblah debetna 
ditjangkolong koe djoemblah credietna. Dimana aja sesana, nja oentoeng tea, 
tapi lamoen gede teuing panjangkolongna, roegi tea ngaranna. Oerang oge — 
saoer djrg. Tjipta teh — nja kitoe, koedoe noetoep boekoe oerang, perdjalanan ti 
Poeasa toekang nepi ka abis Poeasa ajeuna. Sakoer lakoe-lampah kahadean, 
amal ibadah ka Pangeran, ditoelis dina bagian kasboek beulah kentja nja eta 
debet: sakoer warnaning kagorengan, lakoe pamasiatan, ditoelis dina beulah 
katoehoe nja eta bagian crediet. Toeloej goeng-goeng, sarta prak 
tjangkolongkeun djoemlah crediet kana djoemlah debet, dimana aja sesana, nja 
gandjaran tea, sarta dimana tekor, nja siksaan hoekoemna." Roepana bae, 
balitoengan anak intjoe noe maridang teh, pang diraraksoekan silatoerahmi oge, 
koe dapet oentoeng, ngagembol gandjaran, da boektina sinar pameunteuna 
sakitoe haroeripna. Kitoe.... kongkloesi Aboeja, noe matak Aboeja noehoen 
sareboe gerah salaksa, boeka kelek montjon kepek. Koemaha ari kasboek 
Aboeja? (Samboengeun). 


